open-index/open-wikipedia-markdown huggingface dataset:
Στάνλι Κορτέζ

Ο **Στάνλι Κορτέζ**, A.S.C. (αγγλικά: *Stanley Cortez*, 4 Νοεμβρίου 1908 - 23 Δεκεμβρίου 1997) ήταν Αμερικανός κινηματογραφιστής. Κατά τη διάρκεια της καριέρας του συμμετείχε σε πάνω από 70 ταινίες, μεταξύ των οποίων, το *[[Οι Υπέροχοι Άμπερσον]]* (1942), το *[[Απ' όταν έφυγες]]* (1944), το *[[Η Νύχτα του Κυνηγού]]* (1955) και το *[[Η Εύα δίχως πέπλο]]* (1957), συνεργαζόμενος με σπουδαίους σκηνοθέτες όπως ο Όρσον Γουέλς και ο Τσαρλς Λότον. Απεβίωσε σε ηλικία 89 ετών, στο Χόλιγουντ.

## Αναφορές
*"Stanley Cortez." *International Dictionary of Films and Filmmakers, Volume 4: Writers and Production Artists*, 4th ed. St. James Press, 2000.

## Εξωτερικοί σύνδεσμοι
*

Κατηγορία:Αμερικανοί κινηματογραφιστές
Ρωσικές προεδρικές εκλογές του 2000

Στις 26 Μαρτίου 2000 διεξήχθησαν εκλογές για την ανάδειξη του νέου προέδρου της Ρωσικής Ομοσπονδίας. Ο τότε πρωθυπουργός και προσωρινός πρόεδρος, Βλαντίμιρ Πούτιν, ο οποίος είχε διαδεχθεί τον Μπόρις Γιέλτσιν μετά την παραίτησή του στις 31 Δεκεμβρίου 1999, κέρδισε τις εκλογές από τον πρώτο γύρο.

## Αποτελέσματα

 Ο Τιτόφ ανήκε ανεπίσημα στην Ένωση Δεξιών Δυνάμεων.

## Παραπομπές


Κατηγορία:Προεδρικές εκλογές στη Ρωσία
Κατηγορία:Εκλογές του 2000
Λι Γκαρμς

Ο **Λι Γκαρμς** (αγγλικά: *Lee Garmes*, 27 Μαΐου 1898 - 31 Αυγούστου 1978) ήταν Αμερικανός κινηματογραφιστής. Κατά τη διάρκεια τους εξαιρετικά μακροχρόνιας καριέρας του, η οποία εξαπλώθηκε σε σχεδόν επτά δεκαετίες, συμμετείχε σε πάνω από 120 ταινίες τόσο στον βουβό κινηματογράφο όσο και στον ομιλούντα, συνεργαζόμενος με σπουδαίους σκηνοθέτες όπως ο Χάουαρντ Χοκς και Άλφρεντ Χίτσκοκ. Μερικές από τις πιο γνωστές ταινίες που συμμετείχε είναι το *[[Μαρόκο (ταινία, 1930)|Μαρόκο]]* (1930), το *[[Σαγκάη Εξπρές]]* (1932), το *[[Όσα παίρνει ο άνεμος (ταινία)|Όσα Παίρνει ο Άνεμος]]* (1939) (αν και συμμετείχε στο 1/3 της ταινίας δεν έλαβε αναφορά), το *[[Απ' όταν έφυγες]]* (1944) και το *[[Υπόθεση Παραντάιν]]* (1947).

Μεταξύ των δεκαετιών του 1940 και του 1950, σκηνοθέτησε και δύο (τις μοναδικές του) ταινίες, μαζί με τον Μπεν Χεκτ, το *[[Angels Over Broadway]]* (1940) και το *[[Actor's and Sin]]* (1952). Το 1933, έλαβε και ένα Όσκαρ Καλύτερης Φωτογραφίας, για τη δουλειά του στην ταινία *[[Σαγκάη Εξπρές]]*, ενώ υπήρξε άλλες τρεις φορές υποψήφιος: για το *[[Μαρόκο (ταινία, 1930)|Μαρόκο]]*, το *[[Απ' όταν έφυγες]]* (μαζί με τον Στάνλι Κορτέζ) και το *[[The Big Fisherman]]* (1960).

## Παραπομπές


## Εξωτερικοί σύνδεσμοι
* 
* Lee Garmes  at the Internet Encyclopedia of Cinematographers
* Lee Garmes at Film Reference
* Lee Garmes Cinema Institute

Κατηγορία:Αμερικανοί κινηματογραφιστές
Κατηγορία:Βραβευμένοι με Όσκαρ Καλύτερης Φωτογραφίας
Ανδρέας Ζάκος

Ο **Ανδρέας Ζάκος** (12 Νοεμβρίου 1931 -  9 Αυγούστου 1956) ήταν Κύπριος αγωνιστής της ΕΟΚΑ. Τον Δεκέμβριο του 1955 αιχμαλωτίστηκε από τις βρετανικές δυνάμεις έπειτα από αποτυχημένη ενέδρα στο Μερσινάκι και ακολούθως οδηγήθηκε στις Κεντρικές Φυλακές Λευκωσίας, όπου μερικούς μήνες αργότερα καταδικάστηκε σε θάνατο και εκτελέστηκε δι' απαγχονισμού.

## Βιογραφία
Γεννήθηκε στις 12 Νοεμβρίου του 1931 στο Λινού της επαρχίας Λευκωσίας. Οι γονείς του ήταν ο Χαρίλαος και η Αφροδίτη Ζάκου και είχε τέσσερα αδέρφια. Φοίτησε στο δημοτικό σχολείο Λεύκας, στο Παγκύπριο Γυμνάσιο Λευκωσίας και στην Ελληνική Σχολή Σολέας.

Όταν άρχισε η ΕΟΚΑ τη δράση της για την ελευθερία της Κύπρου, ο Ζάκος εργαζόταν ως σχεδιαστής στην Κυπριακή Μεταλλευτική Εταιρεία στο Ξερό. Εντάχθηκε νωρίς στις τάξεις της ΕΟΚΑ και ανήκε στην ομάδα του Μάρκου Δράκου. Έδρασε στην περιοχή Λεύκας - Πύργου, ετοίμασε κρησφύγετα και στρα­τολόγησε νέα μέλη. Αργότερα, εντάχθηκε στην αντάρτικη ομάδα της Γαληνής και του ανατέθηκαν από τον Γεώργιο Γρίβα καθήκοντα αναγνωρίσεων στόχων για μελλοντικές επιθέσεις και δολιοφθορές.  

Στις 15 Δεκεμβρίου 1955 η ομάδα του Μάρκου Δράκου έστησε ενέδρα σε αγγλικό στρατιωτικό αυτοκίνητο στο Μερσινάκι. Στη μάχη που ακολούθησε σκοτώθηκε ο Χαράλαμπος Μούσκος, ο Μάρκος Δράκος αν και τραυματίας ξέφυγε, ενώ ο Ζάκος αιχμαλωτίστηκε μαζί με τον Χαρίλαο Μιχαήλ. 

Ο Ζάκος οδηγήθηκε μαζί με τον Μιχαήλ στις Κεντρικές Φυλακές Λευκωσίας, όπου αμφότεροι καταδικάστηκαν σε θάνατο και απαγχονίστηκαν τις πρώτες πρωινές ώρες της 9ης Αυγούστου του 1956, μαζί με τον Ιάκωβο Πατάτσο. Έπειτα, ο Ζάκος, όπως και οι υπόλοιποι συναγωνιστές του θάφτηκαν στα Φυλακισμένα Μνήματα. Αργότερα, το 1958, στον τάφο του Ζάκου θάφτηκε και ο Κυριάκος Μάτσης.

## Παραπομπές


Κατηγορία:Κύπριοι αγωνιστές του 1955-59
Αδελφές Γουατσόφσκι

Οι **αδελφές Γουατσόφσκι** (Λάνα και Λίλι) είναι αμερικανίδες σκηνοθέτριες, σεναριογράφοι και παραγωγοί.

Η Λάνα γεννήθηκε το 1965 ως Λόρενς (Λάρι) και δήλωσε δημοσίως πως αυτοπροσδιορίζεται ως γυναίκα το 2012. Η Λίλι γεννήθηκε το 1967 ως Άντριου (Άντι) και το 2016 δήλωσε πως αισθάνεται και εκείνη γυναίκα, όπως η αδελφή της.

Πριν να ασχοληθούν με τον κινηματογράφο εργάζονταν στο Σικάγο ως ξυλουργοί.

Είναι δημιουργοί ταινιών επιστημονικής φαντασίας, με πιο γνωστές τις *[[The Matrix]]*, *[[V for Vendetta (ταινία)|V for Vendetta]]* και *[[Cloud Atlas (ταινία)|Cloud Atlas]]*.
## Φιλμογραφία

## Παραπομπές



Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί συγγραφείς κόμικς
Κατηγορία:Σεναριογράφοι βιντεοπαιχνιδιών
Κατηγορία:ΛΟΑΤ πρόσωπα από τις ΗΠΑ
Κατηγορία:Νικητές Prometheus Award
Κατηγορία:Τρανς άτομα
Μπουχάγιερ Πάτρας

[thumb|right|Ένα υπεραστικό λεωφορείο Bouhagier της δεκαετίας του 1980. Ήταν ένα κατασκευαστικό «μείγμα» κοινό στην [Ελλάδα, χρησιμοποιώντας ένα αντίγραφο του σχεδιασμού αμαξώματος του Mercedes-Benz O303 (που κατασκευάστηκε μεταξύ του 1974 και του 1992) σε σασί Volvo.]]

Η **Μπουχάγιερ Πάτρας** (Μπουχάγιερ Πάτραι) θεωρείται ο μακροβιότερος κατασκευαστής σωμάτων για οχήματα στην Ελλάδα. Ιδρύθηκε το 1890 και διαλύθηκε το 2004. Το όνομα Bouhagier ήταν μια εκδοχή του ονόματος της Μάλτας Μπουχαγιάρ (Bouhagiar), οικογένειας που είχε εγκατασταθεί στην Ελλάδα. Η εταιρεία ιδρύθηκε στην Πάτρα από τον Τζαμαρία Μπουχάγιερ (Ιωάννης Μάριος), ο οποίος γεννήθηκε στο νησί της Κεφαλονιάς και αναπτύχθηκε από τους γιους του, ήταν ένας από τους πιο σεβαστούς κατασκευαστές των αμαξών με άλογα. 

Στις αρχές της δεκαετίας του 1920 άρχισε την κατασκευή κάρων και έπειτα οχημάτων (αυτοκίνητα, λεωφορεία και διάφορα φορτηγά), και τελικά εστίασε στα λεωφορεία. Η Μπουχάγιερ έχει δημιουργήσει μια εκτεταμένη σειρά μοντέλων λεωφορείων σε μια ποικιλία από σασί και μετασχηματισμών που κατά καιρούς δημιουργήθηκαν για να φιλοξενήσουν διαφορετικά μήκη αμαξώματος. Η εταιρεία, όπως και όλοι οι Έλληνες κατασκευαστές λεωφορείων, υπέστησαν σημαντικό πλήγμα στη δεκαετία του 1980, όταν η ελληνική αγορά πλημμύρισε με μεταχειρισμένες εισαγωγές. Από τη δεκαετία του 1990 οι δραστηριότητες της επιχείρησης είχαν κυρίως περιοριστεί στις επισκευές αμαξωμάτων, μέχρι που χρεωκόπησε λίγα χρόνια αργότερα.

## Παραπομπές

## Πηγές
* L.S. Skartsis and G.A. Avramidis, "Made in Greece", Typorama, Patras, Greece (2003) ISBN 960-7620-30-5 (republished by the Patras Science Park, 2007).

Κατηγορία:Πρώην ελληνικές αυτοκινητοβιομηχανίες
Κατηγορία:Πρώην επιχειρήσεις της Ελλάδας
Κατηγορία:Ιστορία της Πάτρας
Κατηγορία:Μεταφορές στην Πάτρα
Κατηγορία:Ελληνικά εμπορικά σήματα
Κατάλογος έργων του Άντονι βαν Ντάικ

Η σελίδα αυτή περιέχει εικονογραφημένο κατάλογο των έργων ζωγραφικής του **[[Άντονι βαν Ντάικ]]** (1599 - 1641).

## Πρώτη περίοδος της Αμβέρσας

## Ιταλική περίοδος (1621 - 1627)

## Δεύτερη περίοδος της Αμβέρσας (1627 - 1632)

## Αγγλική περίοδος (1632 - 1641)

## Βιβλιογραφία
* Susan J. Barnes, Nora De Poorter, Oliver Millar, and Horst Vey, **, Yale UP, 2004
* 

## Παραπομπές


 
Κατηγορία:Κατάλογοι έργων τέχνης
Ρουμάνικο Πρωτάθλημα Επιτραπέζιας Αντισφαίρισης

Το **Ρουμάνικο Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Ρουμανίας, που διοργανώνεται από την Ρουμανική Ομοσπονδία Επιτραπέζιας Αντισφαίρισης (Federația Română de Tenis de Masă).

Πραγματοποιείται κάθε χρόνο και αναδεικνύει τους πρωταθλητές Ρουμανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1929.

## Κάτοχοι μεταλλίων

thumb|right|Η 16 φορές πρωταθλήτρια στο απλό γυναικών, Αντζέλικα Ροζεάνου.
thumb|right|Η 7 φορές πρωταθλήτρια στο απλό γυναικών, Ντανιέλα Ντοντεάν.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1929–1948, 1950–τώρα
*Απλό Γυναικών: 1929–1948, 1950–τώρα
*Διπλό Ανδρών: 1929–1948, 1950–τώρα
*Διπλό Γυναικών: 1929, 1934, 1936, 1938–1948, 1950–1969, 1971–τώρα
*Διπλό Μικτό: 1929–1948, 1950–1969, 1971–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ρουμανικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Ρουμανία
Κατηγορία:Εθνικές διοργανώσεις επιτραπέζιας αντισφαίρισης
Φλόριαν Γκάλενμπεργκερ

Ο **Φλόριαν Γκάλενμπεργκερ** (*Florian Gallenberger*, 23 Φεβρουαρίου 1972) είναι Γερμανός σκηνοθέτης, σεναριογράφος και ηθοποιός.

Γεννήθηκε το 1972 στο Μόναχο. Ξεκίνησε να δουλεύει στην παιδική του ηλικία ως ηθοποιός, συμμετέχοντας σε τρεις τηλεοπτικές σειρές. Εργάζεται ως σκηνοθέτης και σεναριογράφος από τη δεκαετία του '90 και η αναγνώριση ήρθε το 2001, όταν κέρδισε το βραβείο Όσκαρ καλύτερης ταινίας μικρού μήκους για το *Quiero ser*. Έκτοτε γυρίζει ταινίες μεγάλου μήκους με πιο γνωστή την ταινία *[[Η Αποικία]]*.

## Φιλμογραφία
### Ως σκηνοθέτης
*1993 Mysterium einer Notdurftanstalt (μικρού μήκους)
*1997 Tango Berlin (μικρού μήκους)
*1997 Hure (μικρού μήκους)
*2000 Quiero ser (μικρού μήκους)
*2001 Honolulu 
*2004 Schatten der Zeit 
*2009 John Rabe 
*2015 Η Αποικία
*2018 Grüner wird's nicht, sagte der Gärtner und flog davon
*2020 Der Überläufer 

### Ως ηθοποιός
*1979 Der Alte
*1981 Polizeiinspektion 1
*1982 Anderland

## Παραπομπές


Κατηγορία:Γερμανοί σκηνοθέτες
Κατηγορία:Γερμανοί σεναριογράφοι
Κατηγορία:Βαυαροί
Κατηγορία:Όσκαρ Καλύτερης Ταινίας Ζωντανής Δράσης Μικρού Μήκους
Κατηγορία:Γερμανοί ηθοποιοί τηλεόρασης
Χοβσέπ Αζναβούρ

Ο ** Χοβσέπ Αζναβούρ** ( αρμενικά:* Հովսեփ Ազնավուր *, τουρκικά: *Hovsep Aznavur*) - υπήρξε οθωμανός αρχιτέκτονας  αρμενικής καταγωγής, που έκανε το αρχιτεκτονικό σχέδιο στη  βουλγαρική εκκλησία "Αγίου Στεφάνου" στην τότε οθωμανική πρωτεύουσα Κωνσταντινούπολη, σήμερα Τουρκία.

## Βιογραφία
Ο Χοβσέπ Αζναβούρ γεννήθηκε στις 21 Μαΐου του έτους 1854 έτους στη βρετανική πρωτεύουσα Λονδίνο σε αρμενική οικογένεια, αλλά το 1867 η οικογένειά του μετακόμισε στην Κωνσταντινούπολη. Σπούδασε στη Ρώμη και έγινε ένας από τους πολλούς οθωμανούς αρχιτέκτονες. Τα έργα του  εν όλω ή εν μέρει είναι πολλά δημόσια και ιδιωτικά κτίρια στην Κωνσταντινούπολη, όπως Μασάρ Απαρτμάν (Αιγυπτιακή διαμέρισμα) και το εργοστάσιο καπνού Τζιβαλί (Джибали Тютюн Фабрикасъ).

Ховсеп Αζναβούρ έπαιξε  σημαντικό ρόλο στην κοινωνική και πολιτική ζωή της κοινότητας των αρμενίων στην Κωνσταντινούπολη. Ήταν μεταξύ των ιδρυτών του Σαχμανατραγκάν Ραμκαβάρ(βουλγάρικα:Сахманатраган Рамкавар), το κόμμα προκάτοχό του φιλελεύθερου δημοκρατικού Ραμκαβάρ Αζατακάν (βουλγάρικα:Рамкавар Азатакан), ένα από τα τρία μεγάλα κόμματα των Αρμενίων. Μετά τη γενοκτονία των Αρμενίων  ο Αζναβούρ έφυγε από την Κωνσταντινούπολη και εγκαταστάθηκε στο Κάιρο, όπου και συνέχισε να ασχολείται με την αρχιτεκτονική. Εκεί πέθανε στις 15 Μαΐου του έτους 1935.

## Παραπομπές


## Βιβλιογραφία
* Svetlana Pamukçiyan. *IV. Biyografileriyle Ermeniler, Ermeni Kaynaklarından Tarihe Katkılar*, yayına hazırlayan: Orlov Köker, Aras Yayıncılık, Istanbul, August 2003

## Εξωτερικοί σύνδεσμοι
* **(**(tr)**)** Βιογραφία του Χοβσέπ Αζναβούρ

Κατηγορία:Οθωμανοί αρχιτέκτονες
Κατηγορία:Αρμένιοι αρχιτέκτονες
Ουσμάν Κουλιμπαλί

Ο **Ουσμάν Κουλιμπαλί** (Παρίσι, 9 Ιουλίου 1989) είναι διεθνής Μαλιανός ποδόσφαιριστής που γεννήθηκε στη Γαλλία και αγωνίστηκε ως αμυντικός στον Παναθηναϊκό στη θέση του δεξιού μπακ.

## Συλλογική Καριέρα

### Το ξεκίνημα
Έκανε τα πρώτα ποδοσφαιριστικά του βήματα στην ακαδημία της γαλλικής Μαντ. Στην Μαντ ξεκίνησε και την επαγγελματική του καριέρα χωρίς όμως να έχει χρόνο συμμετοχής.

### Γκινγκάμπ
Το καλοκαίρι του 2008 μετακόμισε στην γαλλική Γκινγκάμπ με την οποία είχε μόνο 2 συμμετοχές.

### Σταντ Μπρεστουά
Το 2009 μεταγράφηκε στην γαλλική Σταντ Μπρεστουά με την οποία είχε συνολικά 71 συμμετοχές.

### Πλατανιάς
Στις 1 Αυγούστου 2014, ο Κουλιμπαλί υπέγραψε συμβόλαιο διάρκειας τριών χρόνων με την ομάδα του Πλατανιά για άγνωστο ποσό. Έπαιξε εξαιρετικά καλά για δύο συναπτά έτη, και ως εκ τούτου, τον παρακολούθησαν αρκετές ελληνικές ομάδες, καθώς και γερμανικά και ελληνικά σωματεία.   Με την ομάδα του Α.Ο. Πλατανιά αγωνίστηκε συνολικά πενήντα φορές σημειώνοντας τέσσερα τέρματα.

### Παναθηναϊκός
Στις 31 Αυγούστου 2016, ανακοινώθηκε πως ο μέχρι πρότινος δεξιός αμυντικός του Πλατανιά συνεχίζει την καριέρα του στην Ελλάδα με τη φανέλα του Παναθηναϊκού, για το εκτιμώμενο ποσό των €250.000. Ο διεθνής με το Μάλι υπέγραψε συμβόλαιο διάρκειας τριών χρόνων με την ομάδα του τριφυλλιού ως ενίσχυση του αμυντικού Τζαντομένικο Μέστο.

## Προσωπική Ζωή
Έχει τέσσερα αδέρφια. Ο μεγάλος του αδερφός είναι ο επαγγελματίας kick boxer, πολλαπλές φορές πρωταθλητής Γαλλίας και παγκόσμιος πρωταθλητής, Αμπνταρχμάν Κουλιμπαλί.

## Παραπομπές


## Εξωτερικοί σύνδεσμοι
* Ousmane Coulibaly at National-Football-Teams.com
* Ουσμάν Κουλιμπαλί σε ιστοσελίδα Σούπερ Λίγκα
* Ουσμάν Κουλιμπαλί στο soccerway
* Ουσμάν Κουλιμπαλί σε ιστοσελίδα UEFA
* Ουσμάν Κουλιμπαλί σε ιστοσελίδα ΠΑΕ Παναθηναϊκός

Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Γάλλοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές από το Μάλι
Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Αμυντικοί ποδοσφαιριστές
Στρογκανίνα

μικρογραφία|Στρογκανίνα με Γιακουτικό μαχαίρι.
Η ***Στρογκανίνα ***(ρωσικά: **строганина**, που σημαίνει "ροκανίδι") είναι πιάτο των γηγενών της βόρειας Αρκτικής Σιβηρίας. Παρασκευάζεται από ωμό κατεψυγμένο ψάρι, κομμένο σε λεπτές κατά μήκος φέτες. Η παραδοσιακή στρογκανίνα γίνεται με σολομούς που αναπαράγονται στα ύδατα της Αρκτικής Σιβηρίας: νέλμα, μουκσούν, τσιρ και ομούλ, σπάνια και με οξύρρυγχους. Αυτό το πιάτο είναι δημοφιλές στους γηγενείς της Σιβηρίας, στη Γιακουτική κουζίνα, στους Εσκιμώους, στους Κόμι και στους Γιαμάλ. Συνοδεύεται με πολλή βότκα στο νεροπότηρο.

## Υλικά και παρασκευή
Βασικό υλικό είναι το κατεψυγμένο ψάρι που αλιεύεται στις παγωμένες υδάτινες επιφάνειες κατά τα τέλη του φθινοπώρου. Το κατεψυγμένο ψάρι κόβεται λεπτές λουρίδες από την ουρά προς το κεφάλι με μαχαίρι κοφτερό σαν το ξυράφι. Σερβίρεται παγωμένο σε μη μεταλικά πιάτα, με αλάτι, σκόνη και μαύρο πιπέρι. Τρώγεται με το χέρι χωρίς μαχαιροπήρουνα.

## Αναφορές




Κατηγορία:Ρωσική κουζίνα
Κατηγορία:Τρόφιμα με βάση θαλασσινά
Ίριδες (πίνακας)

Οι **Ίριδες** είναι ένας από τους πολλούς πίνακες και αποτυπώσεις του φυτού ίρις από τον Ολλανδό ζωγράφο Βίνσεντ βαν Γκογκ. Ζωγράφισε τις  *Ίριδες* καθώς νοσηλευόταν στο άσυλο *Σεν Πωλ ντε Μουζόλ* στην *Σεν Ρεμί ντε Προβάνς* στη Γαλλία, τον τελευταίο χρόνο πριν τον θάνατό του το 1890.

Ζωγραφίστηκε πριν το πρώτο του επεισόδιο στο άσυλο. Υπολείπεται της μεγάλης έντασης που υπάρχει στα μετέπειτα έργα του. Ονόμαζε τον πίνακα «το αλεξικέραυνο για την ασθένειά μου», επειδή ένιωθε ότι θα μπορούσε να μην παρανοήσει, συνεχίζοντας να ζωγραφίζει.

Ο πίνακας είναι επηρεασμένος από την Ιαπωνική ξυλογραφία ukiyo-e όπως και πολλά από τα έργα του καθώς και από εκείνα άλλων καλλιτεχνών της εποχής. Οι ομοιότητες βρίσκονται στα έντονα περιγράμματα, τις ασυνήθιστες γωνίες, όπως οι κοντινές,  καθώς επίσης και το επίπεδο τοπικό χρώμα (που δεν απεικονίζεται σύμφωνα με πως πέφτει το φως).

Θεώρησε αυτόν τον πίνακα, μια μελέτη, που είναι πιθανόν ο λόγος που δεν υπάρχουν γνωστά σχέδια για αυτόν, αν και ο Τεό, ο αδελφός του Βαν Γκογκ, είδε τις προοπτικές που είχε και γρήγορα τον υπέβαλε στην ετήσια έκθεση της Ένωσης των Ανεξάρτητων Καλλιτεχνών το Σεπτέμβριο του 1889 μαζί με την Έναστρη Νύχτα πάνω από τον Ροδανό. Έγραψε στον Βίνσεντ για την έκθεση: «Μαγνητίζει το βλέμμα από μακριά. Οι *Ίριδες* είναι μια όμορφη πλήρης μελέτη γεμάτη αέρα και ζωή».

## Ιστορικό ιδιοκτησίας
Ο πρώτος ιδιοκτήτης ήταν ο Ζουλιέν "Μπάρμπα" Τανγκί, που είχε τριβείο χρωμάτων και ήταν έμπορος έργων τέχνης, του οποίου το πορτρέτο ζωγράφισε τρεις φορές ο Βαν Γκογκ. Το 1892 ο Τανγκί πούλησε τις *Ίριδες* στον κριτικό τέχνης και αναρχικό Οκτάβ Μιρμπώ ο οποίος ήταν επίσης ένας από τους πρώτους υποστηρικτές του Βαν Γκογκ. Ο Μιρμπώ κατέβαλλε 300 φράγκα για αυτόν.

Το 1987, έγινε ο πιο ακριβός πίνακας που πουλήθηκε ποτέ, θέτοντας ένα ρεκόρ που διατηρήθηκε για δυόμισι χρόνια. Στη συνέχεια πωλήθηκε στις ΗΠΑ για 53.900.000 δολάρια στον Άλαν Μποντ, αλλά ο Μποντ δεν είχε αρκετά χρήματα για να πληρώσει. Οι *Ίριδες* αργότερα μεταπωλήθηκαν το 1990 στο Μουσείο *J. Paul Getty* στο Λος Άντζελες. Οι *Ίριδες* είναι σήμερα (από το 2012) στη δέκατη θέση της λίστας των πιο ακριβών έργων ζωγραφικής που πουλήθηκαν ποτέ, με προσαρμογή λόγω πληθωρισμού και στη 25η θέση, αν αγνοήσουμε τις επιπτώσεις του πληθωρισμού.

## Παραπομπές


## Εξωτερικοί σύνδεσμοι

*''Βαν Γκογκ, πίνακες και σχέδια: μια ειδική έκθεση με δανεικά εκθέματα'', μια πλήρως ψηφιακή έκθεση των βιβλιοθηκών από το Μητροπολιτικό Μουσείο Τέχνης, που περιέχει υλικό για αυτόν τον πίνακα (δείτε το ευρετήριο).

Κατηγορία:Έργα ζωγραφικής του Βίνσεντ βαν Γκογκ
Ουαλικό Πρωτάθλημα Επιτραπέζιας Αντισφαίρισης

Το **Ουαλικό Πρωτάθλημα Επιτραπέζιας Αντισφαίρισης** (αγγλικά: *Welsh Table Tennis Championships*) είναι το εθνικό ατομικό πρωτάθλημα στην επιτραπέζια αντισφαίριση της Ουαλίας, που διοργανώνεται από την Ουαλική Ομοσπονδία Επιτραπέζιας Αντισφαίρισης (αγγλ. Table Tennis Wales, ουαλ. Tenis Bwrdd Cymru).

Πραγματοποιείται κάθε χρόνο και αναδεικνύει τους πρωταθλητές Ουαλίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1924.

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1924–1939, 1946–τώρα
*Απλό Γυναικών: 1925–1939, 1946–τώρα
*Διπλό Ανδρών: 1928–1939, 1946–τώρα
*Διπλό Γυναικών: 1928–1933, 1935, 1937–1939, 1960–τώρα
*Διπλό Μικτό: 1928–1933, 1935–1939, 1946–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ουαλικής Ομοσπονδίας Επιτραπέζιας Αντισφαίρισης

Κατηγορία:Αθλητισμός στην Ουαλία
Κατηγορία:Επιτραπέζια αντισφαίριση στο Ηνωμένο Βασίλειο
Κατηγορία:Εθνικές διοργανώσεις επιτραπέζιας αντισφαίρισης
Μπάντι Ριτς

Ο **Μπέρναρντ "Μπάντι" Ριτς** (*Bernard "Buddy" Rich*, 30 Σεπτεμβρίου 1917 - 2 Απριλίου 1987) ήταν Αμερικάνος ντράμερ της τζαζ μουσικής, γνωστός ως ο καλύτερος ντράμερ στον κόσμο κατά την διάρκεια της καριέρας του. Υπήρξε ηγέτης των Buddy Rich Big Band και συνεργάστηκε με δεκάδες καλλιτέχνες μέχρι το 1987, όταν πέθανε από καρδιακή προσβολή.

## Βιογραφία
Ο Μπάντι Ριτς γεννήθηκε το 1917 στο Μπρούκλιν της Νέας Υόρκης και έδειξε το ταλέντο του στα τύμπανα από την βρεφική του ηλικία, με τους γονείς του να τον συμπεριλαμβάνουν στην παράσταση της βοντβίλ στην οποία συμμετείχαν, απ' όταν ήταν 18 μηνών. Του δόθηκε το παρωνύμιο "Baby Traps, the Drum Wonder" και εμφανίστηκε για πρώτη φορά στο Μπρόντγουεϊ στα τέσσερα του χρόνια, ενώ περιόδευσε στην Αυστραλία δύο χρόνια αργότερα. Εκείνη την περίοδο, ήταν το πιο ακριβοπληρωμένο παιδί παγκοσμίως, μετά τον ηθοποιό Τζάκι Κούγκαν, κερδίζοντας περίπου 1.000 δολάρια ανά εβδομάδα. Στα έντεκα του χρόνια, ηγούνταν του δικού του συγκροτήματος, παρά το γεγονός ότι δεν έλαβε ποτέ μουσική εκπαίδευση.

Το 1937, ξεκίνησε την συνεργασία του με τον Τζο Μαρσάλα, πριν συνεχίσει με τον Άρτι Σο και τον Τόμι Ντόρσεϊ. Κατά την διάρκεια του δευτέρου παγκοσμίου πολέμου κατατάχθηκε στους πεζοναύτες και επέστρεψε στην μουσική μετά το τέλος του πολέμου.

Το 1954, έπαιζε με τους Harry James Orchestra, κερδίζοντας 1.500 δολάρια ανά εβδομάδα. Καθ' όλη την δεκαετία του '50, δούλεψε με μεγάλο αριθμό μουσικών για την δισκογραφική εταιρεία "Verve", με σπουδαιότερες συνεργασίες αυτές με τον Τσάρλι Πάρκερ, τον Λες Μπράουν, τον Τσάρλι Βεντούρα και τον Χάρι Τζέιμς.

Το 1959, υπέφερε μία καρδιακή προσβολή, αλλά συνέχισε να παίζει, αν και το 1968 δήλωσε πτώχευση, αφού κατηγορήθηκε για φοροδιαφυγή. Συνεργάστηκε με ονόματα όπως η Έλλα Φιτζέραλντ και ο Λούις Άρμστρονγκ, όπως και ο Ινδός ντράμερ Ούσταντ Άλλα Ράκα στον δίσκο "*Rich à la Rakha*".

Το 1966, σχημάτισε μία ακόμη μεγάλη μπάντα με την οποία παρέμεινε ως το τέλος της ζωής του. Την επόμενη χρονιά, επιλέχθηκε από τον Τζάκι Γκλίσον για να τον συνοδεύει στο τηλεοπτικό του πρόγραμμα, ενώ το φθινόπωρο του ίδιου έτους περιόδευσε με τον Φρανκ Σινάτρα. Επίσης, έκανε συχνές γκεστ εμφανίσεις στις εκπομπές του Μάικ Ντάγκλας και του Μερβ Γκρίφιν. Μία από τις γνωστότερες παρουσίες του στην τηλεόραση, ήταν σε ένα επεισόδιο του The Muppet Show, όπου αντιμετώπισε σε μία μάχη τον "The Animal".

Το 1983, η καρδιά του παρουσίασε και πάλι προβλήματα, κάτι που δεν τον εμπόδισε να συνεχίσει να περιοδεύει. Στις 2 Απριλίου 1987, πέθανε λόγω καρδιακής προσβολής μετά από εγχείρηση για κακοήθη όγκο στον εγκέφαλο.

## Δισκογραφία

## Παραπομπές


## Πηγές
* Buddy Rich | Biography & History | AllMusic
* Buddy Rich - Drummer - Biography.com
* Buddy Rich | Drummer Biography - Rock Drumming System

Κατηγορία:Ντράμερς
Κατηγορία:Αμερικανοί μουσικοί
Κατηγορία:Τζαζ μουσικοί
Super Mario Bros.: The Lost Levels

Το ***Super Mario Bros.: The Lost Levels*** είναι βιντεοπαιχνίδι που αναπτύχθηκε από τη Nintendo και είναι η συνέχεια του *[[Super Mario Bros.]]*. Κυκλοφόρησε αρχικά το 1986 για το Famicom Disk System μόνο στην Ιαπωνία, και δέχτηκε μια επανέκδοση και κυκλοφόρησε για πρώτη φορά στην Αμερική ως μέρος του *[[Super Mario All-Stars]]* για το Super Nintendo Entertainment System. Το παιχνίδι είναι γνωστό για το υψηλό επίπεδο δυσκολίας του.

## Gameplay
Το *Super Mario Bros.: The Lost Levels* μοιράζεται τα ίδια χαρακτηριστικά με το *[[Super Mario Bros.]]*, αλλά με υψηλότερο επίπεδο δυσκολίας. Σε αντίθεση με το πρώτο, το παιχνίδι υποστηρίζει μόνο ένα παίκτη. Ο παίκτης επιλέγει έναν από τους αδελφούς Mario με διάφορα χαρακτηριστικά. Ο Luigi έχει λιγότερη τριβή εδάφους και πηδάει πιο ψηλά, ενώ ο Mario τρέχει πιο γρήγορα.

Το *Super Mario Bros.: The Lost Levels* παρουσιάζει τα poison mushrooms, δηλητηριώδη μανιτάρια που σμικρύνουν τον παίκτη σε μέγεθος και warp zones που μεταφέρουν τον παίκτη πιο πίσω στο παιχνίδι. Το παιχνίδι επίσης έχει αλλαγμένα γραφικά, αλλά με παρόμοια μουσική. Το παιχνίδι έχει συνολικά 32 στάδια σε οχτώ κόσμους, και 5 μπόνους στάδια, καθώς και έναν μυστικό ένατο κόσμο με τέσσερα επίπεδα που μπορεί να παίξει ο παίκτης χωρίς την χρήση warp zones.

## Ανάπτυξη
Ο Σιγκέρου Μιγιαμότο, ο δημιουργός του Mario, ηγήθηκε πλέον στο τμήμα της Nintendo R&D4, που δούλευε στο *[[The Legend of Zelda (βιντεοπαιχνίδι)|The Legend of Zelda]]*, και δεν είχε χρόνο πλέον να κάνει παιχνίδια μόνος του. Ο Τακάσι Τεζούκα βοήθησε τον Μιγιαμότο να δημιουργήσει την συνέχεια του *Super Mario Bros.* με την ομάδα R&D4.

Όταν το *Super Mario Bros.: The Lost Levels* είχε σχεδιαστεί να κυκλοφορήσει εκτός Ιαπωνίας, η Nintendo της Αμερικής το ακύρωσε, επειδή το θεώρησε πολύ δύσκολο για την Βόρεια Αμερική και ένιωσε πως δεν θα πουλούσε καλά στην Αμερικάνικη αγορά. Ως αποτέλεσμα, η Nintendo ακύρωσε την κυκλοφορία στις ΗΠΑ και αποφάσισαν να αναθεωρήσουν το *Yume Kōjō: Doki Doki panic* ως την δυτική έκδοση του *[[Super Mario Bros. 2]]*.

## Υποδοχή

Το *Famicom Tsūshin* ονόμασε το The Lost Levels ως το νο. 1 παιχνίδι ένα μήνα μετά την κυκλοφορία του. Οι κριτικοί χαρακτήρισαν το *The Lost Levels* ως ένα "expansion pack" ή μια "αναβάθμιση" του πρωτότυπου παιχνιδιού. Ο Lucas M. της IGN έγραψε ότι, χώρια από τον Luigi, το παιχνίδι νιώθει σαν έξτρα επίπεδα να έχουν προστεθεί στο τέλος του προηγούμενου παιχνιδιού, και συμφώνησε με την επιλογή της Nintendo της Αμερικής. Το *Super Mario Bros.: The Lost Levels* είναι γνωστό για το υψηλό επίπεδο δυσκολίας του.

## Παραπομπές


## Εξωτερικοί σύνδεσμοι

*

Κατηγορία:Mario
Κατηγορία:Βιντεοπαιχνίδια πλατφόρμας
Κατηγορία:Βιντεοπαιχνίδια του 1986
Κατηγορία:Βιντεοπαιχνίδια Famicom Disk System
Κατηγορία:Βιντεοπαιχνίδια της Nintendo EAD
Κατηγορία:Βιντεοπαιχνίδια ανεπτυγμένα στην Ιαπωνία
Στέφαν Τζέιμς

Ο **Στέφαν Τζέιμς** (*Stephan James*, 16 Δεκεμβρίου 1993) είναι Καναδός ηθοποιός.

Γεννήθηκε το 1993 στο Τορόντο και έχει καταγωγή από την Τζαμάικα. Έγινε γνωστός από τη συμμετοχή του στη *[[Selma (ταινία)|Selma]]* και από τον πρωταγωνιστικό ρόλο στην ταινία *[[Ο άνθρωπος που ταπείνωσε τον Χίτλερ]]*. Εκτός από την υποκριτική, ο Τζέιμς ασχολείται με τη ραπ μουσική και με μια σειρά αθλημάτων.

## Ταινίες
*2010 Η νταντά βαμπίρ (τηλεταινία)
*2011 12 dates of Christmas (τηλεταινία)
*2012 Home Again 
*2014 Ανίκητοι πρωταθλητές 
*2014 Selma
*2014 Pride of lions 
*2015 Lost after dark
*2015 Across the line 
*2016 Ο άνθρωπος που ταπείνωσε τον Χίτλερ
*2018 Αν η Οδός Μπιλ Μπορούσε να Μιλήσει

## Παραπομπές


Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Πρωτάθλημα Επιτραπέζιας Αντισφαίρισης Νήσου του Μαν

Το **Πρωτάθλημα Επιτραπέζιας Αντισφαίρισης Νήσου του Μαν** (αγγλικά: *Isle Of Man Table Tennis Championships*) είναι το εθνικό ατομικό πρωτάθλημα στην επιτραπέζια αντισφαίριση της Νήσου του Μαν, που διοργανώνεται από την Ομοσπονδία Επιτραπέζιας Αντισφαίρισης Νήσου του Μαν (Isle Of Man Table Tennis Association).

Πραγματοποιείται κάθε χρόνο και αναδεικνύει τους πρωταθλητές της Νήσου του Μαν σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό.

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών
*Απλό Γυναικών
*Διπλό Ανδρών
*Διπλό Γυναικών
*Διπλό Μικτό

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Νήσου του Μαν

Κατηγορία:Νήσος του Μαν
Μαν
Microsoft Office 2003

Το **Microsoft Office 2003** είναι μια σουίτα εφαρμογών γραφείου που δημιουργήθηκε από τη Microsoft και κυκλοφόρησε για βιομηχανοποίηση στις 19 Αυγούστου του 2003 και διαθέσιμο στις 21 Οκτωβρίου του 2003. Είναι ο διάδοχος του Microsoft Office XP και ο προκάτοχος του Microsoft Office 2007. Η βασική υποστήριξη έληξε στις 14 Απριλίου 2009, ενώ η εκτεταμένη υποστήριξη έληξε στις 8 Απριλίου 2014, την ίδια στιγμή με τα Windows XP.

Το πρώτο Service Pack κυκλοφόρησε στις 27 Ιουλίου του 2004, το Service Pack 2 κυκλοφόρησε στις 27 Σεπτεμβρίου του 2005 και το Service Pack 3 κυκλοφόρησε στις 17 Σεπτεμβρίου του 2007.

Ένα νέο λογότυπο του Office έκανε το ντεμπούτο του, ως μια προσπάθεια για μία νέα εμφάνιση. Δημιουργούνται επίσης δύο νέες εφαρμογές, το InfoPath και OneNote. Το Office 2003 είναι συμβατό μόνο με εκδόσεις Windows NT. Είναι επίσης η τελευταία έκδοση του Office που υποστηρίζεται μέσω των Windows 2000. Το Office 2003 χρησιμοποιεί εικονίδια, visual styles και χρώματα παρόμοια με αυτά των Windows XP.

Το Office 2003 ήταν η τελευταία έκδοση του Microsoft Office που περιείχε εντελώς προσαρμόσιμα toolbars και εφαρμογές για όλες τις εφαρμογές, ο βοηθός του Office, Office Web Components, και Save My Settings Wizard, όπου ο χρήστης μπορούσε να επιλέξει είτε να κρατήσει ένα αντίγραφο των αρχείων της εγκατάστασης. Το *Microsoft Office Picture Manager* εμφανίζεται ως μια νέα εφαρμογή αντικαθιστώντας το Microsoft Photo Editor, με αποτέλεσμα πολλές δυνατότητες να μην είναι διαθέσιμες στην αντικατάσταση του.

## Εφαρμογές
*Word 2003
*Excel 2003
*PowerPoint 2003
*Outlook 2003
*Access 2003
*Publisher 2003
*InfoPath 2003
*Project 2003
*Visio 2003
*FrontPage 2003
*OneNote 2003

## Εκδόσεις
Συνολικά, πέντε εκδόσεις του Office 2003 είναι διαθέσιμες:

## Παραπομπές


Office 2003
Οζχάν Οζτούρκ

Ο **Οζχάν Οζτούρκ** (Özhan Öztürk), (1968, Κωνσταντινούπολη) είναι Τούρκος συγγραφέας και μυθολόγος.
Ερεύνησε τους πολιτισμούς στην περιοχή της Μαύρης Θάλασσας, την ιστορία της, τα τοπικά γλωσσικά ιδιωμάτα και διαλέκτους και δημοσίευσε στο δίτομο Εγκυκλοπαιδικό λεξικό της Μαύρης Θάλασσας. 
Κατόπιν μελέτης της λαογραφίας, μυθολογίας και των παγκοσμίων πιστεύω έγραψε το πιο ολοκληρωμένο Τούρκικο λεξικό με τίτλο Λαογραφικό και Μυθολογικό λεξικό.
Στο έργο του ο Πόντος συγκέντρωσε πληροφορίες για τους λαούς, τις πόλεις και τους πολιτισμούς που δημιουργήθηκαν από την αρχαία εποχή στα παράλια της Μαύρης Θάλασσας.
Στο έργο του Μυθολογία του Κόσμου, συγκέντρωσε τα πιστεύω των λαών για τους θεούς και ήρωες, μύθους και ιστορίες. Έχει περίπου δέκα χιλιάδες παραγράφους και είναι λεξικό

## βιβλία
*Εγκυκλοπαιδικό λεξικό της Μαύρης Θάλασσας, Κων/πολη, εκδόσεις Heyamola. δίτομο σελίδες ISBN 975-6121-009
*Λαογραφικό και Μυθολογικό Λεξικό, Αγκυρα 2009, εκδόσεις Phoenix, 1054 σελίδες, ISBN 978-605-57-3826-6
*Πόντος: Η ιστορία του Πόντου από την αρχαιότητα στις μέρες μας. Εκδόσεις Genesis. Aγκυρα, 2011. 952 σελίδες ISBN 978-605-54-1017-9
*Παγκόσμια Μυθολογία (World Mythology) , εκδόσεις Nika, Αγκυρα, 2016. 1264 σελίδες ISBN 978-605-8389199

## Δείτε επίσης
*Μαύρη Θάλασσα
*Σάντα

## Παραπομπές


Κατηγορία:Πόντος
Κατηγορία:Μαύρη Θάλασσα
Κατηγορία:Τούρκοι συγγραφείς
Πρωτάθλημα Επιτραπέζιας Αντισφαίρισης Νήσων Φερόες

Το **Πρωτάθλημα Επιτραπέζιας Αντισφαίρισης Νήσων Φερόες** είναι το εθνικό ατομικό πρωτάθλημα στην επιτραπέζια αντισφαίριση των Νήσων Φερόες, που διοργανώνεται από την Ομοσπονδία Επιτραπέζιας Αντισφαίρισης Νήσων Φερόες ().

Πραγματοποιείται κάθε χρόνο και αναδεικνύει τους πρωταθλητές των Νήσων Φερόες σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1959.

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1959–τώρα
*Απλό Γυναικών: 1963–τώρα
*Διπλό Ανδρών: 1964–τώρα
*Διπλό Γυναικών: 19;;–τώρα
*Διπλό Μικτό: 19;;–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Νήσων Φερόες

Κατηγορία:Επιτραπέζια αντισφαίριση στις Νήσους Φερόες
Φερόες
Ομοσπονδία Επιτραπέζιας Αντισφαίρισης Νήσων Φερόες

Η **Ομοσπονδία Επιτραπέζιας Αντισφαίρισης Νήσων Φερόες** () είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στις Νήσους Φερόες. Ιδρύθηκε το 1980 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Νήσων Φερόες. Η έδρα της βρίσκεται στο Τόρσχαβν και ο πρόεδρός της είναι ο Γιοχάνες Γκούτεσεν.

## Διοργανώσεις
*Διασυλλογικό Πρωτάθλημα Επιτραπέζιας Αντισφαίρισης Νήσων Φερόες
*Διασυλλογικό Πρωτάθλημα Επιτραπέζιας Αντισφαίρισης Νήσων Φερόες Γυναικών
*Πρωτάθλημα Επιτραπέζιας Αντισφαίρισης Νήσων Φερόες (ατομικό)

## Εξωτερικοί σύνδεσμοι
*Επίσημη ιστοσελίδα της Ομοσπονδίας Επιτραπέζιας Αντισφαίρισης Νήσων Φερόες

Νήσοι Φερόες
Κατηγορία:Επιτραπέζια αντισφαίριση στις Νήσους Φερόες
XCOM: Enemy Unknown

Το ***XCOM: Enemy Unknown*** είναι βιντεοπαιχνίδι στρατηγικής με σειρές που αναπτύχθηκε από την Firaxis Games και εκδόθηκε από την 2K Games το 2012. Σκοπός του παιχνιδιού είναι να σωθεί η ανθρωπότητα από επίθεση εξωγήινων απειλών. Κυκλοφόρησε για τα λειτουργικά συστήματα PlayStation 3, Windows, Xbox 360, iOS (το 2013) και Android (το 2014).

Στο παιχνίδι ο παίκτης τοποθετείται στον ρόλο του ηγέτη μιας οργάνωσης με όνομα XCOM που λειτουργεί ως συνέδριο πολλών κρατών της γης όπου πληρώνουν μηνιαία συνδρομή με αντάλλαγμα προστασία από επιθέσεις εξωγήινων. Θα πρέπει να παρθούν αποφάσεις σχετικές με τακτική, στρατηγική, ανάπτυξη τεχνολογιών, δημιουργία νέων όπλων προκειμένου να προστατευθεί αποτελεσματικά η Γη.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια του 2012
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Android
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια τοποθετημένα στο 2015
Κατηγορία:Νικητές BAFTA (βιντεοπαιχνίδια)
Ελληνική Φίλαθλη Ομοσπονδία Επιτραπέζιας Αντισφαίρισης

Η **Ελληνική Φίλαθλη Ομοσπονδία Επιτραπέζιας Αντισφαίρισης** είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Ελλάδα. Ιδρύθηκε στις 23 Νοεμβρίου του 1956, ενώ η επιτραπέζια αντισφαίριση στην Ελλάδα άρχισε να καλλιεργείται επίσημα τη δεκαετία του 1930 με ευθύνη του ΣΕΓΑΣ. Είναι μέλος της Διεθνής Ομοσπονδίας Επιτραπέζιας Αντισφαίρισης (ITTF), της Ευρωπαϊκής Ομοσπονδίας Επιτραπέζιας Αντισφαίρισης (ETTU) και της Βαλκανικής Ένωσης Επιτραπέζιας Αντισφαίρισης (BTTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ελλάδας. Η έδρα της βρίσκεται στην Αθήνα και ο πρόεδρός της είναι ο Κωνσταντινος Παπαγεωργιου.

## Διοργανώσεις
### Πρωταθλήματα
*Διασυλλογικό πρωτάθλημα Ελλάδας επιτραπέζιας αντισφαίρισης ανδρών
*Διασυλλογικό πρωτάθλημα Ελλάδας επιτραπέζιας αντισφαίρισης γυναικών
*Πανελλήνιο Πρωτάθλημα Επιτραπέζιας Αντισφαίρισης (ατομικό)
### Κύπελλα
*Κύπελλο Ελλάδας επιτραπέζιας αντισφαίρισης ανδρών
*Κύπελλο Ελλάδας επιτραπέζιας αντισφαίρισης γυναικών

## Τοπικές Επιτροπές
Η Ελληνική Φίλαθλη Ομοσπονδία Επιτραπέζιας Αντισφαίρισης διαιρείται σε τρεις τοπικές επιτροπές.
*Τοπική Επιτροπή Επιτραπέζιας Αντισφαίρισης Πελοποννήσου
*Τοπική Επιτροπή Επιτραπέζιας Αντισφαίρισης Βόρειας Ελλάδας
*Τοπική Επιτροπή Επιτραπέζιας Αντισφαίρισης Λέσβου

## Εξωτερικοί σύνδεσμοι
*Επίσημη ιστοσελίδα της Ελληνικής Φίλαθλης Ομοσπονδίας Επιτραπέζιας Αντισφαίρισης

Ελλάδα
Κατηγορία:Επιτραπέζια αντισφαίριση στην Ελλάδα
Ελλάδα
Ε.Σ.ΚΑ. Νότιας Αττικής 2016-2017 (Γυναίκες)

Το **γυναικείο Πρωτάθλημα Καλαθοσφαίρισης της [[Ένωση Σωματείων Καλαθοσφαίρισης Νότιας Αττικής|Ένωσης Σωματείων Καλαθοσφαίρισης Νότιας Αττικής]] για την αγωνιστική περίοδο 2016-2017** αποτελεί την 22η διοργάνωση από τη δημιουργία του θεσμού. Οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων. Παράλληλα λαμβάνουν χώρα αγώνες Πρωταθλήματος στο επίπεδο όλων των ηλικιακών ομάδων (νεανίδων, κορασίδων, παγκορασίδων, μίνι κοριτσιών) καθώς και διοργάνωση Κυπέλλου Γυναικών.

## Συμμετέχοντες
Στην κλήρωση του Πρωταθλήματος έλαβαν μέρος 13 σωματεία από τις περιοχές δικαιοδοσίας της Ένωσης. Επιπλέον συμπεριλήφθη μια αναπτυξιακή ομάδα κορασίδων, εκτός συναγωνισμού για την κατάκτηση του Πρωταθλήματος.

Σημειώνεται, επίσης, ότι μετά την εθελοντική αποχώρηση της ομάδας του Παλαιού Φαλήρου από την Α2 Εθνική Κατηγορία, σε αυτή προβιβάστηκαν οι Κυρίαρχοι Παλαιάς Κοκκινιάς, η επιλαχούσα ομάδα πίσω από την Πρωταθλήτρια του προηγούμενου έτους, Ελευθερία Μοσχάτου. Το Παλαιό Φάληρο, τελικά, δεν δήλωσε συμμετοχή ούτε στο γυναικείο τοπικό πρωτάθλημα.






## Κανονική Περίοδος (Α' Φάση)
Η Α' Φάση του Πρωταθλήματος (κανονική περίοδος) θα διεξαχθεί από τις 9 Οκτωβρίου 2016 μέχρι τις 30 Απριλίου 2017. Τα σωματεία που συμμετέχουν θα αναμετρηθούν μεταξύ τους δύο φορές. Η κλήρωση για την κατάρτιση του προγράμματος έλαβε χώρα στις 19 Ιουλίου 2016 στο Στάδιο Ειρήνης και Φιλίας στο Φάληρο. Το πρόγραμμα και τα αποτελέσματα των αναμετρήσεων είναι τα ακόλουθα:



## Play-Offs (Β' Φάση)
Στη φάση των Play-Offs θα λάβουν μέρος οι ομάδες που θα καταλάβουν τις τέσσερις πρώτες θέσεις του τελικού βαθμολογικού πίνακα της κανονικής περιόδου. Ο πρώτος θα διασταυρωθεί με τον τέταρτο και ο δεύτερος με τον τρίτο. Οι σειρές των μεταξύ τους αγώνων θα κριθούν στις δύο νίκες χωρίς να λαμβάνονται υπόψη τα αποτελέσματα της κανονικής περιόδου. Κατά συνέπεια θα διεξαχθούν δύο ή τρεις αγώνες κατά περίπτωση. Η θέση στην κανονική περίοδο θα κρίνει απλώς το πλεονέκτημα της έδρας.

## Τελικοί (Γ' Φάση)
Οι νικητές της προηγούμενης φάσης θα αναμετρηθούν μεταξύ τους για τον τίτλο του Πρωταθλητή στους Μεγάλους Τελικούς, ενώ οι ηττημένοι στους Μικρούς Τελικούς για να κριθεί η τελική κατάταξη. Οι σειρές των μεταξύ τους αγώνων θα κριθούν στις δύο νίκες χωρίς να λαμβάνονται υπόψη τα αποτελέσματα της κανονικής περιόδου. Κατά συνέπεια θα διεξαχθούν δύο ή τρεις αγώνες κατά περίπτωση. Η θέση στην κανονική περίοδο θα κρίνει απλώς το πλεονέκτημα της έδρας.

## Κύπελλο Γυναικών

## Παραπομπές


## Εξωτερικοί σύνδεσμοι

* «Προκήρυξη Πρωταθλήματος Γυναικών 2016-2017», έγγραφο στον επίσημο ιστότοπο της Ένωσης.
* «Συμπληρωματική Προκήρυξη Πρωταθλήματος Γυναικών 2016-2017», έγγραφο στον επίσημο ιστότοπο της Ένωσης.



2016 2017 Γυναικες
Νοτια Αττικη Γυναικες
Νοτια Αττικη Γυναικες
Παγκύπρια Ομοσπονδία Επιτραπέζιας Αντισφαίρισης

Η **Παγκύπρια Ομοσπονδία Επιτραπέζιας Αντισφαίρισης** είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Κύπρο. Ιδρύθηκε την 1η Ιουλίου του 1963 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κύπρου. Η έδρα της βρίσκεται στη Λευκωσία και ο πρόεδρός της είναι ο Αντρέας Γεωργίου.

## Ίδρυση
Τα ιδρυτικά μέλη της Π.Ο.ΕΠ.Α ήταν:
*ΑΠΟΕΛ
*ΑΫΜΑ Λευκωσίας
*Διγενής Ακρίτας Μόρφου
*Ελευθέρια Παλλουριώτισσας
*Καϊτζάκ Λευκωσίας
*Κεραυνός Πεντάγυιας
*Λέσχη Αγγλικών Βάσεων Ακρωτηρίου
*Λέσχη Αγγλικών Βάσεων Λευκωσίας
*Σύλλογος Αποφοίτων Παγκύπριου Γυμνασίου
*Λέσχη Υπαλλήλων Αρχής Τηλεπικοινωνιών
*Ολυμπιακός Λευκωσίας

## Πρόεδροι
Οι διατελέσαντες Πρόεδροι είναι:
* 1963−??: Θέμης Θεμιστοκλέους
* 1986−1988: Ουράνιος Ιωαννίδης
* 20??−τώρα: Αντρέας Γεωργίου

## Διοργανώσεις
*Παγκύπριο Διασωματειακό Πρωτάθλημα Α΄ Κατηγορίας Επιτραπέζιας Αντισφαίρισης Ανδρών
*Παγκύπριο Διασωματειακό Πρωτάθλημα Β΄ Κατηγορίας Επιτραπέζιας Αντισφαίρισης Ανδρών
*Παγκύπριο Διασωματειακό Πρωτάθλημα Γ΄ Κατηγορίας Επιτραπέζιας Αντισφαίρισης Ανδρών
*Παγκύπριο Διασωματειακό Πρωτάθλημα Επιτραπέζιας Αντισφαίρισης Γυναικών
*Παγκύπριο Διασωματειακό Κύπελλο Επιτραπέζιας Αντισφαίρισης Ανδρών
*Παγκύπριο Διασωματειακό Κύπελλο Επιτραπέζιας Αντισφαίρισης Γυναικών
*Παγκύπριο Πρωτάθλημα Επιτραπέζιας Αντισφαίρισης (ατομικό)

## Ανάπτυξη των μελών
Στατιστικά στοιχεία της ανάπτυξης των μελών και του αριθμού των συλλόγων.

## Παραπομπές


## Εξωτερικοί σύνδεσμοι
*Επίσημη ιστοσελίδα της Παγκύπριας Ομοσπονδίας Επιτραπέζιας Αντισφαίρισης

Κύπρος
Κατηγορία:Επιτραπέζια αντισφαίριση στην Κύπρο
Ο γάμος της Παρθένου

**Ο γάμος της Παρθένου** είναι τοιχογραφία του Τζόττο, που χρονολογείται μεταξύ του 1303-1305 και βρίσκεται στο παρεκκλήσι Σκροβένι στην Πάντοβα. Αποτελεί μέρος μιας σειράς από τοιχογραφιές αφιερωμένες στην ζωή της Παναγίας, που βρίσκονται στον αριστερό τοίχο κοιτάζοντας την Αγία Τράπεζα.

## Περιγραφή
Ο Τζοττο τοποθετει την κύρια σκηνή μέσα στην εκκλησία, που την έχει ζωγραφίσει κατά το ήμισυ. Αυτός είναι ένα τρόπος που χρησιμοποιεί συχνά σε πολλά έργα όταν θέλει να ζωγραφίσει εσωτερικούς χώρους. Ζωγραφίζει το οίκημα κατά το ήμισυ δίνοντας την δυνατότητα στον θεατή να δει τι συμβαίνει στο εσωτερικό του χώρου. Παρά το γεγονός  ότι κάποιες φιγούρες βρίσκονται στον εξωτερικό χώρο, με φόντο τον ουρανό, παραταύτα είναι κατανοητό ότι η σκηνή λαμβάνει χώρα στο εσωτερικό του ναού, σύμφωνα με την μεσαιωνική παράδοση.

Σύμφωνα με την παράδοση, οι νέοι που ήθελαν να παντρευτούν την Παναγία, άφησαν στο ναό ο καθένας μία βέργα αφού πρώτα την είχαν σημαδέψει για να ξέρουν ποια ανήκει στον καθένα. Όποιου η βέργα το πρωί θα ήταν ανθισμένη, εκείνος θα νυμφευόταν την Παρθένο Μαρία. Ο Ιωσήφ κέρδισε, εφόσον η βέργα που είχε αφήσει, το πρωί άνθησε. Το έργο απεικονίζει την στιγμή που ο Ιωσήφ φοράει το δαχτυλίδι στην Μαρία. Η μορφή πίσω από τον Ιωσήφ που φοράει πράσινα είναι ο υπηρέτης του ναού. Ο Τζότο χρησιμοποιεί συχνά τέτοιες μορφές-γέφυρες για να ισορροπεί τις δυο σκηνές (μέσα και έξω από το ναό). Η Μαρία είναι λεπτή, όπως οι γυναικείες μορφές των γοτθικών έργων. Φοράει ένα φαρδύ φόρεμα σύμφωνα με την μόδα της εποχής. Παρ’ όλα αυτά κάποιοι μελετητές θεωρούν ότι είναι φαρδύ λόγω της εγκυμοσύνης της Παναγίας. Πίσω από την Μαρία είναι μια ομάδα τριών γυναικών, που πιθανόν η μια να είναι έγκυος γιατί αγγίζει την κοιλιά της. Πίσω από τον Ιωσήφ είναι ένας άνθρωπος που έχει ανοιχτό στόμα και σηκώνει το ένα χέρι. Ίσως πρόκειται για μάρτυρα ο οποίος μιλάει. Ενώ πιο πίσω είναι νέοι που πιθανόν δεν είχαν επιλεγεί από τον Θεό.

## Πηγές
* Maurizia Tazartes, *Giotto*, Rizzoli, Milano 2004
* Edi Baccheschi, *L'opera completa di Giotto*, Rizzoli, Milano 1977
* Giotto, Scrovegni: Sposalizio della Vergine

Κατηγορία:Έργα ζωγραφικής του Τζιότο ντι Μποντόνε
Κατηγορία:Τοιχογραφίες
Κατηγορία:Ιταλικοί πίνακες
Σαξκόρνο

μικρογραφία|Ένα σαξκόρνο.
μικρογραφία|Britannica Saxhorn Harmonic Scale
Το **σαξκόρνο**, ένα μουσικό όργανο με κωνικό σωλήνα και μεγάλη καμπάνα, επινοήθηκε από το Βέλγο οργανοποιό Adolphe Sax γύρω στα 1940. Σε αντίθεση με άλλα χάλκινα πνευστά, έχει επιστόμιο σε σχήμα χωνιού και όχι κούπας. Μια ακόμη βελτίωση που έκανε ο Sax σε σχέση με τα όργανα της εποχής ήταν η προσθήκη πιο λειτουργικών κλειδιών και βαλβίδων. Η οικογένεια του σαξκόρνου αποτελούνταν αρχικά από επτά είδη, ενώ αργότερα επεκτάθηκε συμπεριλαμβάνοντας και άλλα μοντέλα, τα περισσότερα από τα οποία ήταν σχεδιασμένα με την καμπάνα στη δεξιά μεριά του επιστομίου και στραμμένη προς τα πάνω. Την εποχή που επινόησε το σαξκόρνο ο Adolphe Sax είχε τύχη να ζει στο Παρίσι, όπου το τεράστιο κύρος του επιτάχυνε την υιοθέτηση του νέου αυτού οργάνου από τις γαλλικές στρατιωτικές μπάντες. Οι αλλαγές τις οποίες υπέστη το σαξκόρνο από την εποχή του Sax μέχρι σήμερα το έχουν καταστήσει σχεδόν πανομοιότυπο με το γερμανικό φλικόρνο και τη σάλπιγγα.

## Παραπομπές


## Πηγές
* 

Κατηγορία:Χάλκινα πνευστά μουσικά όργανα
Ισλανδική Ομοσπονδία Επιτραπέζιας Αντισφαίρισης

Η **Ισλανδική Ομοσπονδία Επιτραπέζιας Αντισφαίρισης** (ισλανδικά: *Borðtennissamband Íslands*, BTÍ) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στην Ισλανδία. Ιδρύθηκε το 1971 και είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ισλανδίας. Η έδρα της βρίσκεται στο Ρέικιαβικ και ο πρόεδρός της από το 2011 είναι ο Σίγκουρντουρ Βάλουρ Σβέρισον.

## Πρόεδροι
Οι διατελέσαντες Πρόεδροι είναι:
* 1994−2004: Σίγκουρντουρ Βάλουρ Σβέρισον
* 2004−2011:
* ?/04/2011−τώρα: Σίγκουρντουρ Βάλουρ Σβέρισον

## Διοργανώσεις
*Ισλανδικό Διασυλλογικό Πρωτάθλημα Επιτραπέζιας Αντισφαίρισης
*Ισλανδικό Διασυλλογικό Πρωτάθλημα Επιτραπέζιας Αντισφαίρισης Γυναικών
*Ισλανδικό Πρωτάθλημα Επιτραπέζιας Αντισφαίρισης (ατομικό)

## Παραπομπές


## Εξωτερικοί σύνδεσμοι
*Επίσημη ιστοσελίδα της Ισλανδικής Ομοσπονδίας Επιτραπέζιας Αντισφαίρισης

Ισλανδία
Κατηγορία:Επιτραπέζια αντισφαίριση στην Ισλανδία
Selznick International Pictures

Η **Selznick International Pictures** ήταν αμερικανική κινηματογραφική εταιρεία, που δημιουργήθηκε το 1935 από τον Ντέιβιντ Ο. Σέλζνικ και διαλύθηκε το 1943. Μέσα στη βραχύβια δράση της, κατάφερε να βγάλει μερικές βραβευμένες και αξιομνημόνευτες ταινίες. Κέρδισε δύο φορές το Όσκαρ Καλύτερης Ταινίας, με το *[[Όσα παίρνει ο άνεμος (ταινία)|Όσα παίρνει ο άνεμος]]* (1939) και το *[[Ρεβέκκα (ταινία, 1940)|Ρεβέκκα]]* (1940), ενώ άλλες τρεις ταινίες της υπήρξαν προτεινόμενες για το εν λόγω Όσκαρ: *[[Ένα αστέρι γεννιέται (ταινία, 1937)|Ένα αστέρι γεννιέται]]* (1937), *[[Απ' όταν έφυγες]]* (1944) και το *[[Νύχτα Αγωνίας]]* (1945). Και οι πέντε αυτές ταινίες σήμερα θεωρούνται κλασικές.

Διάδοχος εταιρεία ήταν η Vanguard Films, που δημιουργήθηκε το 1943, επίσης από τον Ντέιβιντ Ο. Σέλζνικ και αμέσως μετά το κλείσιμο της προηγούμενης, και διαλύθηκε το 1951. Ουσιαστικά, ο Σέλζνικ τη δημιούργησε για να ολοκληρώσει κάποιες παραγωγές που του είχαν μείνει ανολοκλήρωτες από το κλείσιμο της προηγούμενης εταιρείας του, αποχωρώντας από αυτήν, το 1946. Οι ταινίες που του είχαν απομείνει ήταν το *[[Απ' όταν έφυγες]]* (1944), το *[[I'll Be Seeing You (ταινία, 1944)|I'll Be Seeing You]]* (1944) και το *[[Νύχτα Αγωνίας]]* (1945), των οποίων η διανομή έγινε από την United Artists.

## Αναφορές


## Περαιτέρω μελέτη
* Haver, Ronald (1980). *David O. Selznick's Hollywood*. New York: Random House. ISBN 0-517-47665-7.
*  Selected and edited by Rudy Behlmer. (Free preview at Amazon.com)

## Εξωτερικοί σύνδεσμοι

* TheAsc.com
* Yahoo Movies

Κατηγορία:Επιχειρήσεις των ΗΠΑ
*
Κατηγορία:Ιστορία και πολιτισμός του Χόλυγουντ
Vanguard Films

Η **Vanguard Films** ήταν αμερικανική κινηματογραφική εταιρεία, που δημιουργήθηκε το 1943, μετά τη διάλυση της Selznick International Pictures, από τον Ντέιβιντ Ο. Σέλζνικ και διαλύθηκε το 1951. Ουσιαστικά, ο Σέλζνικ τη δημιούργησε για να ολοκληρώσει κάποιες παραγωγές που του είχαν μείνει ανολοκλήρωτες από το κλείσιμο της προηγούμενης εταιρείας του, αποχωρώντας από αυτήν, το 1946. Οι ταινίες που του είχαν απομείνει ήταν το *[[Απ' όταν έφυγες]]* (1944), το *[[I'll Be Seeing You (ταινία, 1944)|I'll Be Seeing You]]* (1944) και το *[[Νύχτα Αγωνίας]]* (1945), των οποίων η διανομή έγινε από την United Artists.

Μετά από αυτές τις ταινίες, τη διανομή την ανέλαβε η RKO Pictures και η Selznick Releasing Organization, μεταξύ των οποίων ήταν το *[[Υπόθεση Παραντάιν]]* (1947) και το *[[Μονομαχία στον Ήλιο]]* (1946). Πρόεδρος της εταιρείας ήταν ο Ντάνιελ Τ. Ο'Σι και υπεύθυνος παραγωγής ο Ντορ Σάρι. Η εταιρεία διαλύθηκε το 1951.

## Φιλμογραφία
[thumb|right|Το εξώφυλλο του [DVD της ταινίας *[[Απ' όταν έφυγες]]* (1944). Από αριστερά προς τα δεξιά: Τζένιφερ Τζόουνς, Κλοντέτ Κολμπέρ, Σίρλεϊ Τεμπλ.]]
[thumb|right|Ο [Γκρέγκορι Πεκ και η Ίνγκριντ Μπέργκμαν στο *[[Νύχτα Αγωνίας]]* (1945).]]
[thumb|right|Η [Ντόροθι Μαγκουάιρ στο *[[Βουβός Πόθος]]* (The Spiral Staircase, 1946).]]

## Δείτε επίσης
* Selznick International Pictures
* Ντέιβιντ Ο. Σέλζνικ
* Απ' όταν έφυγες
* Νύχτα Αγωνίας
* Βουβός Πόθος
* Μονομαχία στον Ήλιο
* Το Πορτραίτο της Τζένι

## Παραπομπές

## Εξωτερικοί σύνδεσμοι
* Hollywood Renegades: ''David O. Selznick: The SIMPP Years'' Linked 2014-02-23.
* Hollywood Renegades: ''Dore Schary's account in his autobiography of how he joined Vanguard Films'' Linked 2014-02-23.

Κατηγορία:Επιχειρήσεις των ΗΠΑ
Κατηγορία:Ιστορία και πολιτισμός του Χόλυγουντ